Carl Valdemar Bramsnæs
Store norske leksikon,Historie,Norsk og nordisk historie,Danmarks historie,Dannmarks historie 1814-1945
Carl Valdemar Bramsnæs var en dansk økonom og sosialdemokratisk politiker. Han var medlem av Riksdagen fra 1918 til 1939, og var finansminister i Thorvald Staunings to første regjeringer fra 1924 til 1926 og fra 1929 til 1933. Fra 1933 til 1949 var han sjef for den danske nasjonalbanken.
Bramsnæs spilte en betydelig rolle i internasjonalt økonomisk og sosialpolitisk samarbeid, og jobbet særlig for et nærmere økonomisk samarbeid mellom de nordiske landene. Han var æresmedlem i alle de nasjonale foreningene i Foreningen Norden og formann i den danske foreningen fra 1939 til 1960.Bramsnæs var også utdannet typograf. Les mer i Store norske leksikon Foreningen Norden skandinavisme sosialdemokratiske partier Danmarks historie